Akeh teori sing kepengin nerangake jenenge candhi iki. Salah sijining celathu yen jeneng iki mbok menawa asale saka tembung Sambharabhudhara, sing tegese “gunung” (bhudara) sing imbange ana teras-terase. Teori liya celathu yen tembung barabudhur sangkane saka pangucapan “para buddha” sing malih dadi “barabudhur”. Banjur miturut teori liya tembung iki saka tetembungan “bara” lan “beduhur”. Tembung “bara” jare sangkane saka tembung wihara lan beduhur tegese “dhuwur”. Dadi karepe asrama sing panggonane dhuwur.